Témpin junaonnettomuus

Témpin junaonnettomuus tapahtui Kreikassa Témpin kunnassa lähellä Evangelismóksen kylää 28. helmikuuta 2023. Siinä kuoli ensitietojen mukaan ainakin 36 henkeä ja loukkaantui 85 henkeä, joista 72 joutui sairaalaan. Onnettomuus on Kreikan historian pahin junaonnettomuus. Torstaina 2. maaliskuuta uutisoitiin ainakin 57 kuolleen ja yli kymmenen henkilön olevan vielä kateissa. 

Onnettomuus tapahtui, kun matkustajajuna ja tavarajuna törmäsivät kulkiessaan virheen vuoksi samalla raiteella vastakkaisiin suuntiin. Rataosuus olisi ollut kaksiraiteinen. Matkustajajuna oli menossa Ateenasta Thessalonikiin ja tavarajuna Thessalonikista Lárisaan. Matkustajajunassa oli 342 matkustajaa ja 10 henkilökunnan jäsentä, ja tavarajunassa kaksi henkilökunnan jäsentä.

Virheensä myöntänyt Lárisan asemapäällikkö pidätettiin heti onnettomuutta seuranneena päivänä. Myös liikenneministeri Kóstas Ach. Karamanlís erosi välittömästi. Onnettomuuden seurauksena julistettiin kolmen päivän maansuru.

Lähteet 

2020-luvun junaonnettomuudet
Kreikan rautatieliikenne
Onnettomuudet Kreikassa
Junaonnettomuus
Vuoden 2023 onnettomuudet